Rangarira zvino Musiki wako 
pamazuva oujaya hwako, mazuva 
akaipa asati asvika, namakore asati 
avapo; panguva yauchazoti 


handifariri izvozvo; 


MUPARIDZI 12:1 


...nokuti kufunga kwomwoyo womunhu kwakaipa kubva 
pauduku hwake.... Genesi 8:21 


Kana vakamuteerera nokumushumira, Vachapedzisa mazuva 
avo vachifara, Namakore avo vari pane zvinofadza. Asi kana 
vakaramba kuteerera, vachapera nomunondo, uye vachafa 
vasina zivo. Asi vasingadi Mwari pamoyo vanozviunganidzira 
kutsamwa; Havaridzi mhere kuti vabatsirwe kana 
achivasunga. Vanofa vachiri vaduku, Hupenyu hwavo huri 
pakati pavasina kuchena. Jobho 36:11-14 


Nekuti imi, Ishe Jehovha, muri tariro yangu; Ndimi 
wandinovimba naye kubva pauduku hwangu. Ndakatsigirwa 
nemwi kubva pachizvaro; Ndimi makandibudisa mudumbu 
ramai vangu; kurumbidzwa kwangu kunobva kwamuri nguva 
dzose. Pisarema 71:5-6 


Ndichaenda nesimba ralshe Jehovha; Ndichaparidza kururama 
kwenyu, iko kwenyu koga. Mwari, makandidzidzisa kubva 
pauduku hwangu; Kusvikira zvino ndadudzira mabasa enyu 
anoshamisa. Haiwa, kusvikira ndakwegura ndachena vhudzi, 
Mwari regai kundisiya; kusvikira ndaratidza simba renyu 
kurudzi urwu, nesimba renyu kune umwe neumwe unozouya. 
Pisarema 71:16-18 


Jaya ringaramba richinatsa nzira yaro neiko? 
nokuzvichenjerera sezvinoreva shoko renyu. 
Mapisarema 119:9 


Fara hako, iwe jaya, pauduku hwako; moyo wako ngaukufadze 
pamazuva oujaya hwako, famba nenzira dzomoyo wako, 
napakuona kwameso ako; asi uzive kuti pamusoro paizvozvo 
zvose Mwari uchakuisa pakutongwa. Naizvozvo bvisa 
zvinonetsa pamoyo pako, ubvise zvakaipa panyama yako, 
nekuti uduku nehuduku hazvina maturo. Muparidzi 11:9-10 


Hauna kuziva here? Hauna kunzwa here, kuti Mwari 
asingaperi, Jehovha, Musiki wamativi ose enyika, haaziyi, 
haaneti? kunzwisisa kwake hakunganzverwi. Vanoziya 
anovapa simba; uye anowedzera simba kune vasina 
simba. Kunyange navakomana vachaziya nokuneta, 
namajaya achawira pasi chose; asi vanomirira Jehovha 
vachawana simba idzva; vachabhururuka namapapiro 
samakondo; vachamhanya, vasinganeti; vachafamba 
vasingaziyi. Isaya 40:28-31 


Zvino kwakauyiswa kwaari vana vaduku, kuti aise maoko 
pamusoro pavo, anyengetere; asi vadzidzi vakavatsiura. 
Asi Jesu wakati: Tenderai vana vaduku, musavadzivisa 
kuuya kwandiri, nekuti ushe hwekumatenga 
ndehwevakadai. Akaisa maoko pamusoro pavo, 
akabvapo. Zvino tarira, kwakaswedera umwe akati 
kwaari: Mudzidzisi wakanaka, ndingaita chinhu 
chakanaka chipi kuti ndive neupenyu husingaperi? Akati 
kwaari: Unondiidzirei wakanaka? Hakuna wakanaka, 
kunze kweumwe, iye Mwari; asi kana uchida kupinda 
muupenyu, chengeta mirairo. Akati kwaari: Ipi? Jesu 
akati: Usauraya, usapomba, usaba, usapupura nhema, 
kudza baba vako namai vako, uye, ude wekwako 
sezvaunozvida iwe. Jaya rikati kwaari: Izvi zvose 
ndakazvichengeta kubva pauduku hwangu; ndichiri 
kushaiwei? Jesu akati kwariri: Kana uchida kuva 
wakaperera, enda utengese zvaunazvo, upe varombo, 
uye uchava nefuma kudenga; ugouya unditevere. Asi 
jaya rakati ranzwa shoko iro, rikaenda 
richishungurudzika; nekuti rakange rine nhumbi zhinji. 
Mateu 19:13-22 


Vana, teererai vabereki venyu muna Ishe; nekuti ndizvo 
zvakanaka. Kudza baba vako namai vako; Ndiwo murairo 
wekutanga une chipikirwa, kuti zvikunakire, urarame 
nguva refu panyika. VaEfeso 6:1-3 


Ngakurege kuva nomunhu unozvidza uduku hwako; asi uve 
muenzaniso wevanotenda, pashoko, pamufambiro, parudo, 
paMweya, parutendo, nepautsvene. 1 Timotio 4:12 


Tiza kuchiva kwouduku, asi uteverere kururama, 
nokutenda, norudo, norugare, pamwe chete navanodana 
kuna She zvichibva pamoyo wakachena. 2 Timotio 2:22 


Uchenjeri hunobva kuno rumwe rutivi huchienda kuno 
rumwe rutivi, uye hunoronga zvinhu zvose zvakanaka. 
Ndaimuda, ndikamutsvaka kubva pauduku hwangu, 
ndakada kumuita mukadzi wangu, ndaimuda kunaka 
kwake. Uchenjeri hwaSoromoni 8:1-2 


Mwanakomana wangu, unganidza kurairirwa kubva 
pauduku hwako, ipapo uchawana uchenjeri kusvikira 
pakukwegura kwako. Muparidzi 6:18 


Rovedza mwana wako, uchakutyisa; tamba naye, 
agokutambudza. Usaseka naye, Kuti urege kuzochema 
naye, Kana kuzogeda-geda meno ako pakupedzisira. 
Musamutendera kusunungurwa pauduku hwake, Uye regai 
kunyofura paupenzi hwake. Ukotamise mutsipa wake achiri 
mudiki, umurove panhivi achiri mudiki, kuti arege 
kuzoomesa musoro, asingakuteereri, uye aunze Shungu 
dzomwoyo wako. Muparidzi 30:9-12 


